Държавен вестник, бр. 43, 2015 г., стр. 33

БРОЙ  43	
Д Ъ Р Ж А В Е Н  В Е С Т Н И К 	
СТР.  33  
на обяснение на отрицателен вот до 5 (пет) 
минути.
Чл. 27. (1) Гласуването се извършва в 
следната поредност:
1. предложения за отлагане за следващо 
заседание;
2. предложения за изменение и допълнение 
на предложения проект; 
3. основното предложение;
4. ново предложение по същество.
(2) Когато има две или повече предложения, 
те се гласуват по реда на постъпването им.
Чл. 28. (1) Предложението се смята за 
прието, ако за него са гласували не по-малко 
от 2/3 от присъстващите членове.
(2) Когато за приемане на решение липс­
ва необходимото мнозинство, се смята, че 
е налице решение за отхвърляне на предло­
жението съгласно чл. 53, ал. 4 от Изборния 
кодекс, което подлежи на обжалване по реда 
на Изборния кодекс.
Чл. 29. (1) Резултатът от гласуването се 
обявява от председателя веднага.
(2) Когато процедурата по гласуването или 
резултатът от него бъдат оспорени от член на 
комисията веднага след приключването му, 
председателят го подлага на повторно гласу­
ване. Резултатът от повторното гласуване е 
окончателен.
Чл. 30. Решенията на Централната из­
бирателна комисия се обявяват незабавно 
чрез публикуване на интернет страницата 
на комисията и в бюлетина на Българската 
телеграфна агенция. Срокът за обжалване на 
решенията на комисията започва да тече от 
второто по ред публикуване.
Чл. 31. (1) Поправка на фактическа грешка 
в приет акт преди неговото публикуване се 
извършва от председателя и секретаря след 
съгласуване с докладчика по преписката. 
Комисията се уведомява за поправката на 
следващото заседание. При несъгласие на 
докладчика с поправката въпросът се решава 
от комисията.
(2) След публикуване на акта грешките се 
поправят с решение на комисията. 
Раздел IІI
Етични правила за поведение
Чл. 32. (1) В своята дейност членовете на 
комисията спазват професионални и етични 
правила за поведение. 
(2) Членовете на комисията нямат право да 
прекъсват изказващия се, да отправят лични 
нападки, оскърбителни думи, жестове или 
заплахи против когото и да било, да разгла­
сяват данни, отнасящи се до личния живот 
или увреждащи доброто име на гражданите, 
да рушат авторитета и доверието в комисията 
или в държавните институции, да имат непри­
стойно поведение или да извършват постъпки, 
които нарушават реда на заседанието.
Чл. 33. (1) По отношение на членовете 
на комисията могат да се прилагат следните 
мерки:
1. напомняне;
2. предупреждение;
3. отнемане на думата.
(2) Напомняне се прави от председателя 
на член на комисията, който се отклони от 
предмета на разискванията или нарушава 
реда на заседанието.
(3) Предупреждение се налага от предсе­
дателя на член на комисията, който въпреки 
напомнянето продължава да нарушава реда на 
заседанието или е създал безредие в залата. 
Предупреждение се налага и в случаите, кога­
то член на комисията се е обърнал към свой 
колега/колеги или граждани с оскърбителни 
думи, жестове или заплахи, както и когато 
с думите си руши авторитета и доверието в 
комисията или в държавните институции или 
има непристойно поведение.
(4) Председателят отнема думата на член 
на комисията, който след напомняне или 
предупреждение продължи да нарушава реда 
или след изтичане на времето за изказване 
продължава изложението си въпреки поканата 
на председателя да го прекрати.
Чл. 34. (1) Всеки член на комисията е длъ­
жен да присъства на заседанията на комисията 
и на работните групи, в които е включен. 
(2) В случай че на член на комисията се 
налага да отсъства от заседание на коми­
сията по уважителни причини, уведомява 
председателя. 
Чл. 35. Всеки месец във вътрешната мре­
жа на Централната избирателна комисия се 
публикува информация за отсъствия по неу­
важителни причини на членове на комисията 
от заседания на комисията. Информацията 
се публикува не по-късно от 7 дни след при­
ключване на месеца, за който се отнася.
Г л а в а  т р е т а
ВЗАИМОДЕЙСТВИЕ С ДРУГИ ДЪРЖАВ­
НИ ОРГАНИ, ОБЩЕСТВЕНИЯ СЪВЕТ И 
НЕПРАВИТЕЛСТВЕНИ ОРГАНИЗАЦИИ 
Чл. 36. Всички държавни и местни орга­
ни се задължават да оказват съдействие на 
членовете на комисията при изпълнение на 
служебните им задължения.
Чл. 37. Към Централната избирателна 
комисия функционира Обществен съвет като 
консултативен орган, в който могат да се 
включат представители на българските непра­
вителствени организации, които са участвали 
като наблюдатели в избори. 
Чл. 38. Комисията осъществява диалог и 
взаимодействие с представители на граждан­
ски организации и движения, включително 
като провежда обществени обсъждания по 
въпроси от значим обществен интерес, свър­
зани с организацията и произвеждането на 
избори и референдуми.